ระเบียบธนาคารแห่งประเทศไทยที่ สรข. 1 /2559ว่าด้วยการให้บริการธุรกรรมตราสารหนี้------------------------อื่นๆ - 1. เหตุผลในการออกระเบียบ เพื่อให้การปฏิบัติหน้าที่ของธนาคารแห่งประเทศไทยในฐานะที่เป็นนายทะเบียนตราสารหนี้ของรัฐบาล รัฐวิสาหกิจ สถาบันการเงินที่มีกฎหมายเฉพาะจัดตั้งขึ้น หรือหน่วยงานอื่นของรัฐ เป็นไปอย่างรวดเร็ว มีประสิทธิภาพยิ่งขึ้น ธนาคารแห่งประเทศไทยจึงได้ปรับปรุงแก้ไขหลักเกณฑ์ว่าด้วยการให้บริการธุรกรรมตราสารหนี้ เพื่อให้ครอบคลุมและสอดคล้องกับการให้บริการในปัจจุบัน พร้อมทั้งกําหนดหลักเกณฑ์การเป็นนายทะเบียนตราสารหนี้ให้มีความชัดเจนยิ่งขึ้น และเนื่องจากหลักเกณฑ์ว่าด้วยการให้บริการธุรกรรมตราสารหนี้ทั้งประเภทมีใบตราสารและประเภทไร้ใบตราสารมีอยู่หลายฉบับหากนํามารวมอยู่ภายใต้ระเบียบฉบับเดียวกันจะทําให้สะดวกในการอ้างอิง จึงสมควรออกระเบียบฉบับนี้อื่นๆ - 2. อํานาจตามกฎหมาย อาศัยอํานาจตามมาตรา 8 (4) มาตรา 39 และมาตรา 40 แห่งพระราชบัญญัติธนาคารแห่งประเทศไทย พุทธศักราช 2485 ซึ่งแก้ไขเพิ่มเติมโดยพระราชบัญญัติธนาคารแห่งประเทศไทย (ฉบับที่ 4) พ.ศ. 2551อื่นๆ - 3. ยกเลิก (1) ระเบียบธนาคารแห่งประเทศไทย ที่ ฝฝต. 1/2551 ว่าด้วยการโอน การวางหลักประกันการจํานําตราสารหนี้ และการเปลี่ยนแปลงทะเบียนตราสารหนี้ พ.ศ. 2551 (2) ระเบียบธนาคารแห่งประเทศไทย ว่าด้วยการฝาก การถอน และการโอนตราสารหนี้ที่ธนาคารแห่งประเทศไทยเป็นนายทะเบียนและตัวแทนการจ่ายเงิน พ.ศ. 2549 (3) ระเบียบธนาคารแห่งประเทศไทย ที่ สรข.1/2556 ว่าด้วยการให้บริการลงทะเบียนตราสารหนี้เพื่อการไถ่ถอน (4) หนังสือเวียนที่ ฝฝต. (11) ว. 4/2549 เรื่อง การปรับปรุงรายการธุรกรรมในการเรียกเก็บค่าธรรมเนียม ลงวันที่ 8 พฤษภาคม 2549อื่นๆ - 4. ขอบเขตการบังคับใช้ ระเบียบนี้ให้ใช้บังคับกับผู้ถือกรรมสิทธิ์ หรือผู้มีส่วนได้เสีย หรือมีส่วนเกี่ยวข้อง ในการใช้บริการธุรกรรมตราสารหนี้ที่ธนาคารแห่งประเทศไทยเป็นผู้จัดจําหน่าย หรือเป็นนายทะเบียน หรือเป็นตัวแทนการจ่ายเงินอื่นๆ - 5. เนื้อหาส่วนที่ 1บททั่วไป ข้อ 1 คํานิยาม ในระเบียบนี้ "ธปท." หมายความว่า ธนาคารแห่งประเทศไทยซึ่งกระทําโดยผู้ว่าการ หรือผู้ที่ผู้ว่าการมอบหมาย "ศูนย์รับฝาก" หมายความว่า บริษัทศูนย์รับฝากหลักทรัพย์ (ประเทศไทย) จํากัด หรือหน่วยงานอื่นใดที่ตลาดหลักทรัพย์จัดตั้งขึ้น หรือได้รับอนุญาตจากคณะกรรมการกํากับหลักทรัพย์และตลาดหลักทรัพย์ เพื่อประกอบการศูนย์กลางการให้บริการรับฝากและถอนหลักทรัพย์ "ตราสารหนี้" หมายความว่า ตั๋วเงินคลัง ตั๋วสัญญาใช้เงิน พันธบัตร หุ้นกู้ และตราสารอื่นใดที่ ธปท. เป็นผู้จัดจําหน่าย หรือนายทะเบียน หรือตัวแทนการจ่ายเงินซึ่ง ธปท. ในฐานะตัวแทนมีหน้าที่ในการจ่ายดอกเบี้ย เงินต้น หรือค่าใช้จ่ายอื่นใด "ตราสารหนี้ประเภทมีใบตราสาร" หมายความว่า ตราสารหนี้ที่ ธปท. ในฐานะนายทะเบียนเป็นผู้ออกใบตราสารหนี้ "ตราสารหนี้ประเภทไร้ใบตราสาร" หมายความว่า ตราสารหนี้ที่ ธปท. เป็นนายทะเบียนและอยู่ในระบบไร้ใบตราสารของศูนย์รับฝาก "บัญชีย่อยตราสารหนี้เพื่อการทําธุรกรรมกับ ธปท." หมายความว่า บัญชีตราสารหนี้ของนิติบุคคลแต่ละรายที่เป็นสมาชิกภายใต้ระบบงานของ ธปท. เพื่อการทําธุรกรรม "วันทําการ" หมายความว่า วันทําการของ ธปท. "ผู้ถือกรรมสิทธิ์" หมายความว่า ผู้มีชื่อเป็นเจ้าของกรรมสิทธิ์ในตราสารหนี้ ทั้งนี้ ไม่ว่าเป็นบุคคลธรรมดาหรือนิติบุคคล "ผู้มีอํานาจจัดการตราสารหนี้" หมายความว่า บุคคลดังต่อไปนี้ (1) กรณีผู้เยาว์ คือ บิดาหรือมารดา หรือผู้ปกครองที่ศาลแต่งตั้ง หรือบุคคลอื่นที่มีชื่อเป็นผู้จัดการในใบตราสารหนี้ (2) กรณีคนไร้ความสามารถ คือ ผู้อนุบาลที่ศาลแต่งตั้ง (3) กรณีคนเสมือนไร้ความสามารถ คือ ผู้พิทักษ์ที่ศาลแต่งตั้งกระทําการร่วมกับผู้ถือกรรมสิทธิ์ (4) กรณีผู้ถือกรรมสิทธิ์เป็นผู้ถึงแก่กรรม คือ ผู้จัดการมรดก "ผู้เยาว์" หมายความว่า บุคคลที่มีอายุต่ํากว่า 20 ปีบริบูรณ์และยังไม่บรรลุนิติภาวะส่วนที่ 2ประเภทบริการธุรกรรมตราสารหนี้ ข้อ 2 บริการธุรกรรมตราสารหนี้ประเภทมีใบตราสาร ผู้ถือกรรมสิทธิ์ หรือผู้มีส่วนได้เสียหรือมีส่วนเกี่ยวข้องที่กฎหมายให้อํานาจไว้ สามารถแจ้งความประสงค์ให้ ธปท. ดําเนินการเกี่ยวกับตราสารหนี้ประเภทมีใบตราสาร ดังนี้(1) เปลี่ยนแปลงข้อมูลในทะเบียนประวัติ(2) ออกใบตราสารหนี้ฉบับใหม่เพื่อทดแทนฉบับเดิม(3) โอนกรรมสิทธิ์ในตราสารหนี้ สามารถดําเนินการได้ 2 กรณี ดังนี้ กรณีทั่วไป หมายถึง การโอนกรรมสิทธิ์ให้แก่บุคคลธรรมดาหรือนิติบุคคลอื่นโดยเจตนาของผู้ถือกรรมสิทธิ์ กรณีขายทอดตลาด หมายถึง การโอนกรรมสิทธิ์จากการขายทอดตลาดอันเกิดจากการบังคับหลักประกัน หรือบังคับคดี หรือกรณีอื่นใดให้แก่บุคคลธรรมดาหรือนิติบุคคลอื่น(4) จดแจ้งและถอนการจดแจ้งการใช้ตราสารหนี้เป็นหลักประกัน(5) เปลี่ยนแปลงเงื่อนไขหรือรายละเอียดของการใช้ตราสารหนี้เป็นหลักประกัน(6) จดแจ้งและถอนการจดแจ้งการอายัดสิทธิในตราสารหนี้(7) จดแจ้งและถอนการจดแจ้งการวางสํารองประกันภัย (8) จดแจ้งและถอนการจดแจ้งการดํารงสินทรัพย์ของสาขาธนาคารพาณิชย์ต่างประเทศ ตามพระราชบัญญัติธุรกิจสถาบันการเงิน พ.ศ. 2551 และที่แก้ไขเพิ่มเติม(9) ลงทะเบียนและถอนการลงทะเบียนตราสารหนี้เพื่อการไถ่ถอน และการไถ่ถอนตราสารหนี้ (10) ออกหนังสือรับรองการเป็นผู้ถือกรรมสิทธิ์ในตราสารหนี้หนังสือรับรองสถานะตราสารหนี้ ใบแทนหนังสือรับรองการหักภาษี ณ ที่จ่าย หรือหนังสืออื่นใดตามที่ ธปท. เห็นสมควร(11) ดําเนินการเพื่อการจัดการมรดกตามที่ ธปท. ประกาศกําหนด(12) ดําเนินการอื่นใดตามที่ ธปท. ประกาศกําหนด ข้อ 3 บริการธุรกรรมตราสารหนี้ประเภทไร้ใบตราสารผู้ถือกรรมสิทธิ์ หรือผู้มีส่วนได้เสียหรือมีส่วนเกี่ยวข้องที่กฎหมายให้อํานาจไว้ สามารถแจ้งความประสงค์ให้ ธปท. ดําเนินการเกี่ยวกับตราสารหนี้ประเภทไร้ใบตราสาร ดังนี้ .(1) ฝากใบตราสารหนี้เข้าและถอนตราสารหนี้ออกจากระบบไร้ใบตราสารเพื่อออกใบตราสารหนี้ (2) ฝากใบตราสารหนี้เข้าและถอนตราสารหนี้ออกจากบัญชีย่อยตราสารหนี้เพื่อการทําธุรกรรมกับ ธปท. (3) ออกหนังสือรับรองการเป็นผู้ถือกรรมสิทธิ์ในตราสารหนี้ในบัญชีย่อยตราสารหนี้เพื่อการทําธุรกรรมกับ ธปท.(4) ออกใบแทนหนังสือรับรองการหักภาษี ณ ที่จ่าย(5) ดําเนินการอื่นใดตามที่ ธปท. ประกาศกําหนดส่วนที่ 3การขอรับบริการธุรกรรมตราสารหนี้ ข้อ 4 การขอรับบริการธุรกรรมตราสารหนี้ (1) ผู้ขอรับบริการธุรกรรมตราสารหนี้ต้องยื่นแบบคําขอและเอกสารประกอบคําขอ ซึ่งมีข้อความและลงลายมือชื่อบุคคลที่เกี่ยวข้องถูกต้องครบถ้วน ตามที่ ธปท. ประกาศกําหนด โดย ธปท. จะดําเนินการให้ ต่อเมื่อได้รับเอกสารถูกต้องครบถ้วน ในกรณีที่ผู้ถือกรรมสิทธิ์เป็นผู้เยาว์ ผู้ไร้ความสามารถผู้เสมือนไร้ความสามารถ หรือเป็นผู้ถึงแก่กรรม ให้ผู้มีอํานาจจัดการตราสารหนี้เป็นผู้ติดต่อขอรับบริการ แล้วแต่กรณี ทั้งนี้ ธปท. อาจเรียกให้ผู้ขอรับบริการธุรกรรมตราสารหนี้แสดงต้นฉบับของสําเนาเอกสารต่อ ธปท. หรือยื่นเอกสารอื่นใดเพิ่มเติมได้ (2) ช่องทางการขอรับบริการธุรกรรมตราสารหนี้ ผู้ขอรับบริการธุรกรรมตราสารหนี้สามารถยื่นคําขอรับบริการและเอกสารผ่านช่องทางการขอรับบริการธุรกรรมตราสารหนี้ ณ เคาน์เตอร์ ธปท. ที่ให้บริการ หรือนําส่งให้ ปท. ทางไปรษณีย์ หรือช่องทางอื่นใดตามที่ ธปท. กําหนด (3) กรณีผู้ถือกรรมสิทธิ์หรือผู้มีส่วนได้เสียหรือมีส่วนเกี่ยวข้องที่กฎหมายให้อํานาจไว้ไม่สามารถมาดําเนินการด้วยตนเองได้ ผู้ถือกรรมสิทธิ์หรือผู้มีส่วนได้เสียหรือมีส่วนเกี่ยวข้องที่กฎหมายให้อํานาจไว้สามารถจัดทําหนังสือมอบอํานาจให้บุคคลอื่นมาดําเนินการแทนได้ พร้อมแนบเอกสารแสดงตนของผู้มอบอํานาจและผู้รับมอบอํานาจ ทั้งนี้ ตามที่ ธปท. ประกาศกําหนด กรณีผู้ถือกรรมสิทธิ์เป็นนิติบุคคลต่างประเทศ ต้องนําส่งหนังสือมอบอํานาจที่ระบุนิติบุคคลผู้ดูแลหลักทรัพย์ (Custodian) ซึ่งมีภูมิลําเนาอยู่ในประเทศไทยและระบุอายุของหนังสือมอบอํานาจ โดยต้องมีพยานและผู้รับรองเอกสารในลักษณะอย่างใดอย่างหนึ่งดังต่อไปนี้- กรณีกงสุลไทยเป็นพยาน ต้องมีการรับรองต่อเนื่องเป็นลําดับจาก(ก) เจ้าหน้าที่สถานทูตไทยในต่างประเทศ (ถ้ามี) และ (ข) เจ้าหน้าที่กระทรวงการต่างประเทศของไทยในประเทศไทยใช้ตราสารหนี้เป็นหลักประกัน - กรณีเจ้าหน้าที่ Notary Public หรือแมยิสเตร็ด (Magistrate) หรือบุคคลอื่น ซึ่งมีใบสําคัญของรัฐบาลต่างประเทศว่าเป็นผู้มีอํานาจกระทําการได้เป็นพยาน ต้องมีการรับรองต่อเนื่องเป็นลําดับจาก(ก) เจ้าหน้าที่กระทรวงการต่างประเทศหรือหอการค้าระหว่างประเทศของประเทศนั้น(ข) เจ้าหน้าที่สถานทูตไทยในต่างประเทศ (ถ้ามี) และ(ค) เจ้าหน้าที่กระทรวงการต่างประเทศของไทยในประเทศไทย (4) การขอรับบริการธุรกรรมตราสารหนี้ดังต่อไปนี้ ไม่สามารถกระทําได้ ตั้งแต่วันปิดสมุดทะเบียนเพื่อจ่ายคืนเงินต้นงวดสุดท้ายตามที่ ธปท. ประกาศกําหนด(ก) การโอนกรรมสิทธิ์ในตราสารหนี้(ข) การจดแจ้งการใช้ตราสารหนี้เป็นหลักประกัน(ค) การเปลี่ยนแปลงเงื่อนไขหรือรายละเอียดของการ(ง) การจดแจ้งการวางสํารองประกันภัย(จ) การจดแจ้งการดํารงสินทรัพย์ของสาขาธนาคารพาณิชย์ต่างประเทศ(ฉ) การลงทะเบียนและถอนการลงทะเบียนตราสารหนี้เพื่อการไถ่ถอน (ช) การฝากใบตราสารหนี้เข้าและถอนตราสารหนี้ออกจาก ระบบไร้ใบตราสารเพื่อออกใบตราสารหนี้ (ซ) การฝากใบตราสารหนี้เข้าและถอนตราสารหนี้ออกจากบัญชีย่อยตราสารหนี้เพื่อการทําธุรกรรมกับ ธปท. ข้อ 5 ธปท. จะเรียกเก็บค่าธรรมเนียมการให้บริการธุรกรรมตราสารหนี้ตามอัตราที่ ธปท. ประกาศกําหนดส่วนที่ 4การจ่ายดอกเบี้ยและจ่ายคืนเงินต้นของตราสารหนี้ให้แก่ผู้ถือกรรมสิทธิ์ ข้อ 6 ธปท. จะจ่ายดอกเบี้ยของตราสารหนี้แต่ละงวด ในวันกําหนดจ่ายดอกเบี้ยตามประกาศของผู้ออกตราสารหนี้ ให้แก่ผู้ถือกรรมสิทธิ์ หรือบุคคลอื่นตามที่ผู้ถือกรรมสิทธิ์กําหนด โดยถือตามรายชื่อทางทะเบียนของ ธปท. หรือตามที่ศูนย์รับฝากแจ้งแก่ ธปท. ซึ่งเป็นรายชื่อ ณ สิ้นวันทําการสุดท้ายก่อนวันปิดสมุดทะเบียนเพื่อจ่ายดอกเบี้ยตามที่ ธปท. ประกาศกําหนด ทั้งนี้ ธปท. จะหักภาษีเงินได้ ณ ที่จ่าย ตามอัตราที่กฎหมายกําหนดและนําส่งหนังสือรับรองการหักภาษี ณ ที่จ่ายให้แก่ผู้ถือกรรมสิทธิ์ทางไปรษณีย์หรือช่องทางอื่นใดตามที่ ธปท. เห็นสมควร ข้อ 7 ธปท. จะจ่ายคืนเงินต้นของตราสารหนี้ในแต่ละรุ่นให้แก่ ผู้ถือกรรมสิทธิ์ในวันกําหนดจ่ายคืนเงินต้นหรือวันอื่นใดตามระเบียบหรือประกาศของผู้ออกตราสารหนี้ โดยถือตามรายชื่อทางทะเบียนของ ธปท. หรือตามที่ศูนย์รับฝากแจ้งแก่ ธปท. ซึ่งเป็นรายชื่อ ณ สิ้นวันทําการสุดท้ายก่อนวันปิดสมุดทะเบียนเพื่อจ่ายคืนเงินต้นตามที่ ธปท. ประกาศกําหนด ข้อ 8 ธปท. จะดําเนินการจ่ายดอกเบี้ยและเงินต้นตามที่ ธปท. ประกาศกําหนดส่วนที่ 5สิทธิและหน้าที่ของ ธปท. ข้อ 9 ธปท. สงวนสิทธิที่จะปรับปรุงแก้ไข เพิ่มเติม หรือเปลี่ยนแปลงระเบียบ ประกาศ หรือเอกสารอื่นใดที่เกี่ยวข้องกับระเบียบนี้ตามที่เห็นสมควรโดย ธปท. จะประกาศให้ทราบล่วงหน้า ข้อ 10 ธปท. สงวนสิทธิที่จะระงับการให้บริการกับบุคคลที่ฝ่าฝืนหรือไม่ปฏิบัติตาม หรือมีพฤติกรรมหลีกเลี่ยงระเบียบ ธปท. หรือกฎหมายที่เกี่ยวข้องและในกรณีที่ ธปท. พบใบตราสารหนี้ที่ถูกยกเลิกหรือใบตราสารหนี้ปลอมหรือแปลงไม่ว่าทั้งหมดหรือบางส่วน ธูปท. จะทําการยึดใบตราสารหนี้นั้นส่วนที่ 6บทเฉพาะกาล ข้อ 11 การถอนหรือบังคับหลักประกัน ตามข้อ 5 แห่งระเบียบธนาคารแห่งประเทศไทย ที่ ฝฝต.1/2551 ว่าด้วยการโอน การวางหลักประกันการจํานําตราสารหนี้ และการเปลี่ยนแปลงทะเบียนตราสารหนี้ พ.ศ. 2551 ให้มีผลบังคับใช้กับตราสารหนี้ที่มีการวางหลักประกันอยู่ก่อนตามข้อ 3 แห่งระเบียบฉบับดังกล่าว จนกว่าจะได้ดําเนินการถอนหรือบังคับหลักประกันเรียบร้อยแล้วอื่นๆ - 6. วันเริ่มต้นบังคับใช้ ตั้งแต่วันที่ 17 กุมภาพันธ์ 2559ผู้มีอํานาจลงนาม - ประกาศ ณ วันที่ 17 กุมภาพันธ์ 2559 (นายวิรไท สันติประภพ)ผู้ว่าการธนาคารแห่งประเทศไทย